Πληροφορίες για τις Υπηρεσίες τοποθεσίας και το Απόρρητο

Οι Υπηρεσίες τοποθεσίας επιτρέπουν σε εφαρμογές και ιστότοπους να συλλέγουν και να χρησιμοποιούν πληροφορίες βάσει της τρέχουσας τοποθεσίας του υπολογιστή σας. Η κατά προσέγγιση τοποθεσία σας προσδιορίζεται με τη βοήθεια πληροφοριών από τοπικά δίκτυα Wi-Fi και συλλέγεται από τις Υπηρεσίες τοποθεσίας με τρόπο που δεν αποκαλύπτει την ταυτότητά σας.

Όταν χρησιμοποιείτε τις Προτάσεις Spotlight ή τις Προτάσεις Safari στο Safari, θα στέλνεται στην Apple η τοποθεσία του Mac σας κατά τη στιγμή υποβολής ενός ερωτήματος στο Spotlight ή το Safari, ώστε να βελτιωθεί η συνάφεια των Προτάσεων Spotlight και των Προτάσεων Safari, καθώς και άλλα προϊόντα και υπηρεσίες της Apple. Αν απενεργοποιήσετε τις Υπηρεσίες τοποθεσίας για τις Προτάσεις Spotlight και τις Προτάσεις Safari, δεν θα στέλνεται στην Apple η ακριβής τοποθεσία σας. Για την παροχή σχετικών προτάσεων αναζήτησης, η Apple μπορεί να χρησιμοποιεί τη διεύθυνση IP της σύνδεσής σας στο Διαδίκτυο για τον προσδιορισμό κατ’ εκτίμηση της τοποθεσίας σας μέσω αντιστοίχισης της τοποθεσίας με μια γεωγραφική περιοχή.

Οι εφαρμογές στις οποίες έχετε επιτρέψει να χρησιμοποιούν τις Υπηρεσίες τοποθεσίας εμφανίζονται στο τμήμα «Απόρρητο» των προτιμήσεων Ασφάλειας και απορρήτου. Δίπλα σε κάθε εφαρμογή βρίσκεται ένα πλαίσιο επιλογής που υποδεικνύει αν οι Υπηρεσίες τοποθεσίας είναι ενεργοποιημένες για την εφαρμογή. Αν δεν θέλετε να επιτρέπονται οι Υπηρεσίες τοποθεσίας για μία ή περισσότερες εφαρμογές, μπορείτε να τις απενεργοποιήσετε αποεπιλέγοντας το πλαίσιο επιλογής που βρίσκεται δίπλα στις εφαρμογές. Αν απενεργοποιήσετε τις Υπηρεσίες τοποθεσίας για μια εφαρμογή, θα σας ζητηθεί να τις ενεργοποιήσετε ξανά την επόμενη φορά που η εφαρμογή θα επιχειρήσει να χρησιμοποιήσει τα δεδομένα τοποθεσίας σας.

Μπορείτε επίσης να απενεργοποιήσετε πλήρως τις Υπηρεσίες τοποθεσίας, αποεπιλέγοντας την «Ενεργοποίηση των Υπηρεσιών τοποθεσίας» στο τμήμα «Απόρρητο» των προτιμήσεων Ασφάλειας και απορρήτου. Ακόμη κι αν απενεργοποιήσετε τις Υπηρεσίες τοποθεσίας, εφαρμογές και ιστότοποι τρίτων μπορεί και πάλι να χρησιμοποιούν άλλους τρόπους για προσδιορισμό της τοποθεσίας σας. Ωστόσο, για λόγους ασφάλειας, οι πληροφορίες τοποθεσίας του Mac σας μπορεί να χρησιμοποιηθούν σε κλήσεις έκτακτης ανάγκης για τη διευκόλυνση των υπηρεσιών παροχής βοήθειας που θα ανταποκριθούν, ανεξάρτητα από το εάν έχετε ενεργοποιήσει τις Υπηρεσίες τοποθεσίας.

Αν επιτρέψετε σε εφαρμογές ή ιστότοπους τρίτων να χρησιμοποιούν την τρέχουσα τοποθεσία σας, ισχύουν για εσάς οι αντίστοιχοι όροι χρήσης και η πολιτική απορρήτου και όχι η Πολιτική απορρήτου της Apple. Θα πρέπει να εξετάσετε τους όρους χρήσης και την πολιτική απορρήτου των τρίτων, ώστε να κατανοήσετε τον τρόπο με τον οποίο μεταχειρίζονται και χρησιμοποιούν τις πληροφορίες τοποθεσίας σας.

Η χρήση από μέρους σας αυτών των δυνατοτήτων συνεπάγεται ότι συμφωνείτε και συναινείτε ως προς τη μετάδοση, συλλογή, διατήρηση, επεξεργασία και χρήση των εν λόγω πληροφοριών, από την Apple, τις θυγατρικές και τους εκπροσώπους της, όπως περιγράφεται παραπάνω. 

Ανά πάσα στιγμή, ο χειρισμός των πληροφοριών που συλλέγονται από την Apple γίνεται σύμφωνα με την Πολιτική απορρήτου της Apple, την οποία μπορείτε να βρείτε στη διεύθυνση www.apple.com/gr/privacy.